नई दिल्ली। भारतीय क्रिकेट टीम की अगर बात करें तो मौजूदा समय में टीम के दो स्टार खिलाड़ी मौजूदा कप्तान विराट कोहली और पूर्व कप्तान एमएस धोनी दोनों ही अपने प्रदर्शन से लोगों का दिल जीतते रहते हैं, वहीं इन दोनो खिलाड़ियों की पत्नियां अनुष्का शर्मा और साक्षी धोनी अपनी क्यूट तस्वीरों से अक्सर सोशल मीडिया पर धमाल मचाती रहती हैं। गौरतलब हो कि साक्षी धोनी सोशल मीडिया पर काफी एक्टिव रहती हैं। अक्सर साक्षी अपनी और बेटी जीवा की फोटो फैंस के साथ साझा करती हैं जिसको दर्शकों द्वारा खासा पसंद भी किया जाता है लेकिन इन दिनों साक्षी को अपने पुराने दिन याद आ गए हैं। उन्होंने सोशल मीडिया पर अपने स्कूल और कॉलेज के दिनों की तस्वीरें शेयर की हैं।